burgasdotpro/wikipedia huggingface dataset:
Gáfu Alif

Gáfu Alif (angl. "Gaafu Alif" alebo "Gaafu Alif") je atol na Maldivách. Hlavné mesto atolu je Vilingili. Skladá sa z 82 ostrovov, z toho 10 je obývaných. Počet obyvateľov je 12 413 . Atol riadi Ali Saleem. Tento administratívny atol sa rozkladá na severovýchodnej časti prírodného atolu Huvadhu.
Neobývané ostrovy.
Araigaiththaa Baavandhoo Baberaahuttaa Bakeiththaa Beyruhuttaa Beyrumaddoo Bihuréhaa Boaddoo Bodéhuttaa Budhiyahuttaa Dhevvalaabadhoo Dhevvamaagalaa Dhigémaahuttaa Dhigudhoo Dhigurah Dhonhuseenahuttaa Falhumaafushi Falhuverrehaa Farudhulhudhoo Fénéhuttaa Fenrahaa Fenrahaahuttaa Funadhoovillingili Funamaddoo Galamadhoo Haagevillaa Hadahaa Hagedhoo Heenamaagalaa Hirihuttaa Hithaadhoo Hithaadhoogalaa Hulhimendhoo Hunadhoo Hurendhoo Idimaa Innaréhaa Kalhehuttaa Kalhudhiréhaa Kanduvillingili Keesseyréhaa Kendheraa Koduhuttaa Kondeymatheelaabadhoo Kondeyvillingili Kudalafari Kuddoo Kudhébondeyyo Kudhéfehélaa Kudhéhuttaa Kureddhoo Lhossaa Maadhiguvaru Maaféhélaa Maagehuttaa Maakanaarataa Maamutaa Maarandhoo Maaréhaa Mahaddhoo Maththidhoo Maththuréhaa Médhuburiyaa Médhuhuttaa Medhuréhaa Melaimu Meradhoo Minimensaa Munaagala Munandhoo Odagallaa Raaverrehaa Rinbidhoo Thinrukéréhaa Uhéréhaa Viligillaa Vodamulaa
Anastasija Jakimovová

Anastasija Jakimovová, , (* 1. november 1986, Minsk, Bielorusko) je súčasná bieloruská profesionálna tenistka. Počas svojej kariéry vyhrala 2 turnaje WTA vo štvorhre.
Klinec (prítok Bielej Oravy, Námestovo)

Klinec je potok na hornej Orave, v centrálnej časti okresu Námestovo. Je to pôvodne ľavostranný prítok Bielej Oravy, má dĺžku 3,1 km a je tokom IV. rádu. Po výstavbe Oravskej priehrady ústi do vodnej nádrže. 
Prameň.
Pramení v Podbeskydskej vrchovine, na východnom svahu Slepčianky (925,1 m n. m.) v nadmorskej výške približne 850 m n. m. 
Opis toku.
Tečie výhradne juhovýchodným smerom, po vstupe do Oravskej kotliny priberá ľavostranný prítok zo severovýchodného úpätia Belkovky (922,8 m n. m.). Následne preteká intravilánom Námestova a južne od centra mesta ústi v nadmorskej výške 601 m n. m. do vodnej nádrže Orava.
Ajax Amsterdam

 
Amsterdamsche Football Club Ajax, taktiež známy ako AFC Ajax, Ajax Amsterdam alebo jednoducho ako Ajax, je holandský profesionálny futbalový tím, ktorý sídli v Amsterdame a hrá v Eredivisie, najvyššej holandskej futbalovej lige. Historicky je Ajax (pomenovaný podľa legendárneho gréckeho hrdinu) najúspešnejší klub v Holandsku s 35 titulmi v Eredivisie a 20 KNVB Pohármi. Kontinuálne hrá v Eredivisie, od počiatku ligy v roku 1956 spoločne s Feyenoordom a PSV Eindhoven, a je jedným z "veľkej trojky", ktorá dominuje v tejto súťaži.
Ajax je historicky jedným z najúspešnejších klubov na svete. Podľa IFFHS bol Ajax siedmy najúspešnejší európsky klub v 20. storočí a "Svetovým klubom roka" v roku 1992. Podľa nemeckého magazínu "Kicker" bol Ajax druhý najúspešnejší európsky klub v 20. storočí.
Súčasná zostava.
Van de Graaffov generátor

Van de Graaffov generátor je elektrostatický generátor, ktorý vyrába elektrický prúd s vysokým napätím vďaka pohybu (napr. koženého) pásu a akumuluje elektrický náboj v dutej kovovej guli.
Renault

Renault S.A. je francúzska automobilka, ktorá sa zaoberá výrobou automobilov, poľnohospodárskej techniky a nákladnými vozidlami. Vďaka aliancii s Nissanom je to štvrtý najväčší výrobca automobilov na svete. Vlastní francúzsky spoločnosť Alpine, rumunskú spoločnosť Automobile Dacia a kórejskú spoločnosť Renault Samsung Motors. Súčasný CEO spoločnosti je Carlos Ghosn. Najúspešnejšie modely spoločnosti sú Renault Clio a Renault Mégane, a hlavným trhom je Francúzsko. Spoločnosť je známa mnohými revolučnými dizajnmi, bezpečnostnými technológiami a motoristickým športom.
Dejiny.
Automobilka Renault bola založená v roku 1899 pod názvom Société Renault Frères. Zakladateľmi boli Louis Renault a jeho bratia Marcel a Fernand. Louis bol hlavný inžinier a konštruktér, jeho bratia Fernand a Marcel mali na starosti vedenie firmy a administratívu. Louis Renault bol najväčším konkurentom André Citroëna.
Inkscape

Inkscape je vektorový grafický editor pre osobné počítače. Je všestranným grafickým nástrojom, používaných na množstvo účelov a to vďaka formátu SVG, možnosti spracovať (aj vektorizovať) aj rastrovú grafiku a konformita so štandardmi XML, SVG a CSS. 
Používa sa napríklad na tvorbu obrázkov ako sú ikony, grafy, logá, vlajky, mapy, diagramy, el. schémy atď. Implementáciou gaussovského rozostrenia vo verzii 0.45 je Inkscape tiež schopný tvorby obrázkov takmer fotografickej kvality. 
Inkscape používa vlastný formát SVG, ktorý nazýva Inkscape SVG (v súlade s definíciami SVG 1.1.a 2). Formát Inkscape SVG je v podstate rovnaký ako obyčajný (plain) SVG, len s niekoľkými špeciálnymi príkazmi, ktoré nástroje Inkscape používajú na sledovanie svojej práce. Ak upravujete inkscape SVG v akomkoľvek inom SVG editore, potom by sa mu mal javiť ako obyčajný SVG, ak sa pri tom objaví ľubovoľný problém, potom môžete bezpečne odstrániť všetky odkazy na inkscape alebo sodipodi a ponechať len obyčajný (plain) SVG.
Implementácia štandardov SVG a CSS v Inkscape bola neúplná; najvýznamnejším nedostatkom vo verzii 0.46 v roku 2017 bola chýbajúca podpora SVG filtrov, animácie a SVG fontov. Vo verzii 1.0 už bolo implementovaných základných (primitives) 14 SVG filtrov. Pomocou Filtre / Editor filtrov je zo základných možné vytvárať vlastné filtre.
Inkscape sa primárne vyvíja pre Linux, ale je multiplatformový a beží na Microsoft Windows, Mac OS X a iných unixových systémoch. Je v aktívnom vývoji a pravidelne sú pridávané nové vlastnosti. Je to slobodný softvér uvoľnený pod licenciou GNU General Public License. Je lokalizovaný aj do slovenčiny avšak v posledných dvoch verziách nebola slovenčina aktualizovaná.
6. novembra 2023 Inkscape oslávil 20 rokov svojej oficiálnej existencie.
Charles P. Kindleberger

Charles Poor Kindleberger (* 12. október 1910, New York – † 7. júl 2003, Cambridge, Massachusetts) bol americký ekonóm a autor vyše 30 kníh. Bol profesorom, zaoberal sa históriou ekonómie, podieľal sa na Marshallovom pláne. Jeho kniha z roku 1972 "Mánie, Panika a Pády" o bublinách burzového trhu bola znovu vytlačená v roku 2000 po vzraste internetových firiem. Je známa jeho hegemonická teória stability. Rozlišuje dva typy spoločnosti - tradičnú a modernú (transformujúcu) Vo svojich dielach skúmal aj vplyv zahraničného obchodu na národné hospodárstvo.
Renault 19

Renault 19 je model automobilu francúzskej značky Renault. Jeho výroba začala v roku 1988, kedy bol prvýkrát uvedený na trh. Stalo sa tak ako reakcia na predajné čísla predošlých modelov. Počas rokov 19881996, kedy sa vyrábal, sa objavil v rôznych modifikáciách. Nahradený bol modelom Mégane.
Typy.
Modely tejto rady sa odlišovali typom karosérie a ponukou motorov. V ponuke prevažovali vozidlá s päťdverovou karosériou a trojdverovou karosériou typu hatchback. V roku 1989 sa na trh dostala ďalšia verziasedan, nazývaná "Renault 19 Chamade". V ponuke sa ale cez všetky očakávania neobjavila karosárska verzia kombi, zato sa v roku 1991 začalo vyrábať cabrio.
Motory.
Produkcia motorov sa špecializovala na agregáty s následujúcim objemom:
Charakteristika.
Všetky vozidla rady 19 sa vyznačovali modernými líniami a dá sa povedať, že inovácie na karosérii boli nadčasové. Vozidlá Renault 19 sa vyznačovali hlavne priestrannosťou, dobrou úrovňou kvality spracovania, výkonnými motormi, pomerne dobrou pasívnou bezpečnosťou. Svojou spoľahlivosťou sa model radil skôr na spodné stupnice tabuliek.
Peugeot

Peugeot [vyslov: pöžo, na Slovensku nepresne aj: pežot] je francúzska značka automobilov. Vyrábajú ju niektoré závody Skupiny Stellantis, resp. do roku 2020 Skupiny PSA.
Bratkovčík (potok)

Bratkovčík je potok na hornej Orave, v severnej časti okresu Tvrdošín. Je to pravostranný prítok Oravice, meria 3,3 km a je tokom V. rádu.
Prameň.
Tečie v Oravskej kotline, kde aj pramení severozápadne od obce Liesek v nadmorskej výške približne 665 m n. m., tečie výhradne na katastrálnom území mesta Trstená.
Opis toku.
Od prameňa tečie juhozápadným smerom, zľava priberá prítok z oblasti Uhlísk a preteká močaristým územím v blízkosti chráneného areálu Bratkovčík na pravom brehu. Následne sa stáča viac juhojuhozápadným smerom, zľava priberá Uhliská, sprava Kovalinec a vstupuje do intravilánu mesta Trstená. Tu sa esovito stáča, z pravej strany ešte priberá prítok z oblasti Gnipovho bôrika a v nadmorskej výške cca 612 m n. m. ústi do Oravice.
Zimník (potok)

Zimník je potok na hornej Orave, v severnej časti okresu Tvrdošín. Je to ľavostranný prítok Jelešne, meria a je tokom V. rádu.
Tečie v Oravskej kotline, kde aj pramení severne od obce Liesek, v lokalite Zhoreliská v nadmorskej výške cca Od prameňa tečie najprv na krátkom úseku na severozápad, vzápätí sa stáča prechodne na západ a napokon znovu na severozápad. Na strednom toku preteká močaristým územím hornooravských rašelinísk, na dolnom toku vstupuje do oblasti borovicových lesov, zľava priberá svoj jediný prítok – Poliansky potok a stáča sa na sever. V nadmorskej výške cca ústi severoseverovýchodne od Trstenej, na slovensko-poľskej štátnej hranici a ďaleko od najbližšieho osídlenia, do Jelešne.
Tvorkov potok

Tvorkov potok je potok na hornej Orave, v severovýchodnej časti okresu Tvrdošín. Je to pravostranný prítok Jelešne, meria 5,2 km a je tokom V. rádu.
Pramení v severovýchodnom výbežku Skorušinských vrchov, v podcelku Oravická Magura, na severozápadnom svahu Kraviarky (906,0 m n. m.) v nadmorskej výške cca 835 m n. m., neďaleko štátnej hranice s Poľskom. Najprv tečie severozápadným smerom, následne sa stáča na sever, vstupuje do Oravskej kotliny a preteká obcou Suchá Hora. Za obcou sa prechodne stáča na severozápad, potom pokračuje západným smerom a zo severu obteká obec Hladovka. Napokon sa stáča na juhozápad, preteká močaristým územím rašelinísk a západne od Hladovky ústi v nadmorskej výške približne 693 m n. m. do Jelešne.
Červený potok

Červený potok môže byť:
Panta rhei (fráza)

Panta rhei alebo nepresne panta rei (v gréckom písme πάντα ῥεῖ - panta rhei - "všetko plynie") je Platónova skrátená interpretácia tvrdenia antického filozofa Herakleita z Efezu, že „zostupujeme i nezostupujeme do tých istých riek, sme to my i nie sme to my, lebo sa nedá dva razy vstúpiť do tej istej rieky“. Platón to chápe tak, že všetko sa neustále mení, a preto neexistuje bytie v pravom zmysle slova.
Červený potok (prítok Jelešne)

Červený potok je potok na hornej Orave, v severovýchodnej časti okresu Tvrdošín. Je to pravostranný prítok Jelešne, meria 3,8 km a je tokom V. rádu. 
Je to vodný tok v Oravskej kotline, vzniká sútokom niekoľkých zdrojníc vytekajúcich z rašelinísk na slovensko-poľskom pohraničí, severne od obce Suchá Hora v nadmorskej výške cca 755 m n. m. Tečie viac-menej západným smerom, zľava priberá občasný prítok vznikajúce severne od Suchej Hory a následne pokračuje výraznejšie zvlneným korytom severne od obce Hladovka. Napokon sa stáča na juhozápad a severozápadne od spomenutej obce ústi v nadmorskej výške 679,3 m n. m. do Jelešne.
Parný rušeň 498.0

Parný rušeň 498.0 alebo aj Albatros bol rad rýchlikových parných rušňov horského typu vyrábaných v 40. rokoch 20. storočia v Škode Plzeň. Vyrobených bolo 40 rušňov radu 498.0. Rušne slúžili ako pohonné jednotky diaľkových rýchlikov, boli teda „vyššou triedou“.
Vývoj a výroba.
V roku 1933 - 1938 si Československé štátne dráhy zakúpili celkom deväť kusov rýchlikových parných rušňov typu "Mountain", označených ako 486.001 - 009. Išlo o výkonné a spoľahlivé stroje, ktoré dobre zvládali držanie rýchlosti aj na sklonovo náročných tratiach, najmä bývalej Košicko-bohumínskej dráhy, pre premávku na ktorej boli vlastne aj objednané. Ich "najväčším neduhom" bol však nízky počet, čo súviselo so skutočnosťou, že v tej dobe pre väčšinu rýchlikov postačovali ešte trojspražné rušne radu 387.0,
Ešte priebehu 30. rokov 20. storočia však narastá objem prepravy, súpravy sa zväčšujú, a navyše Československé dráhy zavádzajú nové štvornápravové vozne s celokovovou skriňou, ktorých mŕtva váha však dosahuje až 47 t. Druhá svetová vojna výrazne preriedila rušňový park a navyše opätovne vzrástla doprava, najmä na trati medzi Prahou, Košicami a Sovietským zväzom. Preto medzi prvými objednávkami bola aj objednávka na ďalších 40 rušňov osvedčeného radu 486.0, hoci sa pôvodne uvažovalo aj o úplne novom type s usporiadaním náprav 2´D alebo 1´D´1. Okrem početných technických zmien, spôsobených predovšetkým zvládnutím technológie zvarovania ocele pri stavbe kotla, došlo aj k početným zmenám na vzhľade stroja. Rušne tohto radu boli totiž prvými, na konštrukcii ktorých sa podieľal aj výtvarník, v tomto prípade akademický maliar Vilém Kreiblich, hoci estetike strojov bola venovaná pozornosť už za čias Rakúsko-Uhorska.
V priebehu nábehu výroby boli prevádzané oproti objednávke ďalšie početné konštrukčné zmeny, ktoré spôsobili nárast hmotnosti o 3,5 t. Navyše, použitie valivých ložísk na nápravách behúňov a tendra viedlo k odstráneniu najvážnejšieho nedostatku východiskovej rady 486.0, prehrievania ložisk, v dôsledku čoho mali povolenú maximálnu rýchlosť 120 km/h. To viedlo aj k zmene označenia na radu 498.0
Prvý rušeň bol dokončený začiatkom decembra 1946 a jeho prvá skúšobná jazda sa uskutočnila 5. decembra 1946. ČSD ju prevzali dňa 18.12.1946 do výhrevne Praha - Masarykovo nádraží a do prevádzky bola zaradená po vykonaní technicko-bezpečnostnej skúšky 18. februára 1947. Zvyšné stroje boli vyrobené v prve polovici roku 1947, pričom posledný bol k ČSD prevzatý 28. júna 1947. Všetky rušne boli zaradené najprv do výhrevne Praha - Masarykovo nádraží. Hoci všetky stroje pochádzali z jednej série, posledných 5 dostalo odlišné usmerňovače dymu.
Moravice

Moravice môže byť:
Moravice (obec)

Moravice je sliezská obec v Česku v okrese Opava. 
Leží v geomorfologickom celku Nízky Jeseník, v juhozápadnej časti okresu, severne od mesta Vítkov a západne od mesta Hradec nad Moravicí. V roku 2006 tu žilo 255 obyvateľov. Rovnomenná rieka obcou nepreteká, jej koryto sa nachádza cca 2 km južne od obce.
Žiarovčík

Žiarovčík je potok na hornej Orave, na území okresu Tvrdošín. Je to ľavostranný prítok Oravice, meria 4,2 km a je tokom V. rádu.
Pramení v Skorušinských vrchoch, v podcelku Skorušina, severne od kóty 815,3 m a východne od obce Zábiedovo v nadmorskej výške približne 740 m n. m. Na hornom toku tečie severným smerom, preteká močaristým územím v oblasti Črchle, kde sprava priberá krátky prítok a prechodne sa stáča na západ. Potom vstupuje do Oravskej kotliny, zľava priberá prítok prameniaci severozápadne od kóty 765,0 m, stáča sa najprv na severozápad, tok vytvára dvojnásobnú vlnovku, znovu zľava priberá prítok prameniaci východne od hospodárskeho dvora v Zábiedove a potom sa postupne stáča na sever. Južne od mesta Trstená sa napokon opäť stáča, pokračuje na západ a v blízkosti mesta ústi v nadmorskej výške cca 589 m n. m. do Oravice.
Brezovica (potok)

Brezovica je potok na hornej Orave, na území okresu Tvrdošín. Je to ľavostranný prítok Oravice, meria 7 km a je tokom V. rádu. 
Prameň.
Pramení v Skorušinských vrchoch, v podcelku Skorušina, na severozápadnom svahu Skorušiny (1 313,8 m n. m.) v nadmorskej výške cca 1 155 m n. m.
Opis toku.
V pramennej oblasti tečie na sever, sprava priberá dva prítoky taktiež zo severozápadných svahov Skorušiny a stáča sa na severozápad. Z ľavej strany priberá ďalší prítok zo severozápadného svahu Skorušiny a z tej istej strany prítok zo severovýchodného svahu Javoriniek (1 122,7 m n. m.). Následne sa stáča definitívne na sever, vytvára nevýrazný oblúk ohnutý na východ, zľava priberá prítok najprv zo severného svahu Ostrého vrchu (942,4 m n. m.), potom ďalší v lokalite Vyševcové a preteká močaristým územím východne od obce Brezovica a zároveň vstupuje do Oravskej kotliny. Napokon priberá ešte pravostranný prítok z oblasti Priečneho a na západnom okraji obce Liesek ústi v nadmorskej výške približne 637 m n. m. do Oravice.
Grúňový potok

Grúňový potok môže byť:
Grúňový potok (prítok Hlbokého potoka)

Grúňový potok je potok na hornej Orave, na území okresu Tvrdošín. Je to ľavostranný prítok Hlbokého potoka, meria 4,8 km a je tokom VI. rádu.
Prameň.
Pramení v Skorušinských vrchoch, v podcelku Skorušina, na severozápadnom svahu Brezového vrchu (1 135,9 m n. m.) v nadmorskej výške približne 1 005 m n. m.
Opis toku.
V pramennej oblasti tečie na krátkom úseku na sever, sprava priberá tri krátke prítoky zo severozápadných svahov Brezového vrchu a stáča sa na severozápad. Zľava priberá prítok z oblasti Prostredného a pokračuje viac-menej smerom na sever, pričom sa oblúkom vypína na západ. Koryto toku sa výraznejšie vlní, zľava priberá prítok zo severozápadného svahu Grúňa (917,6 m n. m.), následne vstupuje do Oravskej kotliny, z pravej strany ešte priberá prítok z lokality Tokáreň, tesne pred ústím sa stáča na východ a v nadmorskej výške cca 663 m n. m. sa južne od obce Liesek vlieva do Hlbokého potoka.
Hlboký potok (prítok Oravice)

Hlboký potok je potok na hornej Orave, na území okresu Tvrdošín. Je to ľavostranný prítok Oravice, meria 5,2 km a je tokom V. rádu.
Prameň.
Pramení v Skorušinských vrchoch, v podcelku Skorušina, na severnom svahu Brezovho vrchu (1 135,9 m n. m.) v nadmorskej výške približne 980 m n. m.
Opis toku.
Na hornom toku tečie na sever, pričom v pramennej oblasti priberá niekoľko krátkych zdrojníc z oboch strán a preteká lokalitou Baranová. Sprava potom priberá prítoky zo severozápadného svahu Vajdovky (1 075,6 m n. m.) a zo západného svahu Vrchdoliniek (950,4 m n. m.) a stáča sa severozápadným smerom. Následne priberá pravostranný prítok prameniaci južne od Dúčaliny (758,6 m n. m.) a ľavostranné prítoky zo Suchej doliny (Richtársky potok), z lokality Tokáreň a tiež svoj najvýznamnejší prítok, Grúňový potok. Potom už tečie v Oravskej kotline smerom na sever a južne od obce Liesek sa v nadmorskej výške 644,3 m n. m. vlieva do Oravice.
Čierny potok (prítok Oravice)

Čierny potok je potok na hornej Orave, vo východnej časti okresu Tvrdošín. Je to ľavostranný prítok Oravice, meria 4,2 km a je tokom V. rádu.
Tečie v Skorušinských vrchoch, v podcelku Skorušina, na severovýchodnom svahu Skorušiny () v nadmorskej výške približne Od prameňa tečie severovýchodným smerom, na hornom toku priberá krátky ľavostranný prítok z južného svahu Brezového vrchu () a pravostranný prítok () zo severozápadného svahu Blatnej (). Na strednom toku priberá prítok sprava zo severovýchodného svahu Blatnej. Napokon sa na dolnom toku oblúkom vypnutým na sever stáča východným smerom a neďaleko horárne Čierny potok, severne od rekreačného areálu Oravice, ústi v nadmorskej výške cca do Oravice.
Čierny potok (prítok Mútňanky)

Čierny potok je potok na hornej Orave, v severozápadnej časti okresu Námestovo. Je to pravostranný prítok Mútňanky, meria 2,3 km a je tokom V. rádu. 
Potok pramení v Oravských Beskydách, v podcelku Ošust, na juhozápadnom svahu Okrúhleho (953,6 m n. m.) v nadmorskej výške približne 900 m n. m. Od prameňa tečie najprv na juh, po pribratí prvého prítoku sprava pokračuje viac-menej východným smerom. Vytvára oblúk prehnutý na juh a z pravej strany priberá najprv dva prítoky z oblasti Čepele na severovýchodných svahoch Komární (1 015,0 m n. m.). Napokon sa v nadmorskej výške cca 798 m n. m., severozápadne od Mútňanskej Píly, vlieva do Mútňanky.
Anabel Medinová Garriguesová

Anabel Medinová Garriguesová (* 31. júl 1982, Valencia, Španielsko) je súčasná španielska profesionálna tenistka.
Počas svojej kariéry vyhrala 9 turnajov WTA v dvojhre a 15 turnajov vo štvorhre.
Eleni Daniilidouová

Eleni Daniilidouová (gr. Ελένη Δανιηλίδου) (* 19. september 1982, Hania, Kréta, Grécko) je súčasná grécka profesionálna tenistka. Počas svojej kariéry vyhrala 5 turnaje WTA v dvojhre.
Čeng Ťie

Čeng Ťie alebo Ťie Čengová (; pchin-jin "Zheng Jie") (* 5. júl 1983, Čchen-tu, S’-čchuan) je čínska profesionálna tenistka. Počas svojej kariéry vyhrala 3 turnaje WTA v dvojhre a 13 turnajov vo štvorhre.
Robert Kendrick

Robert Kendrick (* 15. november 1979, Fresno, Kalifornia, USA) je súčasný americký profesionálny tenista. Počas svojej kariéry vyhral jeden turnaj ATP vo štvorhre.
Florent Serra

Florent Serra (* 28. február 1981, Bordeaux, Francúzsko) je súčasný francúzsky profesionálny tenista. Počas svojej kariéry vyhral 2 turnaje ATP v dvojhre.
Michaël Llodra

Michaël Llodra (* 18. máj 1980, Paríž, Francúzsko) je súčasný francúzsky profesionálny tenista. Počas svojej kariéry vyhral 5 turnajov ATP v dvojhre a 18 vo štvorhre, dvakrát Australian Open spolu so Santorom a raz Wimbledon spolu s Clémentom.
Jan Antonín Pacák

Akademický maliar Jan Antonín Pacák alebo aj Jeňýk Pacák (* 26. apríl 1941, Praha – † 23. marec 2007, Měchenice) bol český výtvarník a hudobník. Vyučil sa za keramika, potom absolvoval pražskú Akadémiu výtvarných umení. Známým sa stal ako bubeník skupiny Olympic. So skupinou naspieval pieseň "Bon Soir Mademoiselle Paris", ktorú napísal Petr Janda špeciálne pre neho po návrate skupiny z Francúzska. V roku 1965 v skupine nahradil Františka Ringo Čecha, v apríli 1971 Olympic opustil a venoval sa predovšetkým maliarstvu, ale na hudbu nezanevrel. Spoločne so Zdeňkom Rytířom založili skupinu Blue Five a hral v skupine, ktorá sprevádzala na vystúpeniach Ivana Mládka (Čundrkántryšou).
ESRO-1B

ESRO-1B alebo Boreas je umelá družica organizácie ESRO na výskum ionosféry a polárnych žiar.
Štartovala 1. októbra 1969 pomocou americkej rakety Scout na dráhu s perigeom 219 km a apogeom 389 km so sklonom 86°. Hmotnosť bola 85 kg.
Boreas

Boreas môže byť:
Rasca lúčna

Rasca lúčna () je vysoká dvojročná až trváca rastlina z čeľade zelerovité ("Apiaceae"). Jej sušené semená sa používajú ako korenie.
Rastie v Stredomorí a Eurázii. Rastie do výšky 30 - 100 cm, okolíkaté kvety sú biele až ružovkasté. Listy perovito strihané, stonka hranatá. Kvitne od mája do júla. Plody sú dvojnažky. Rastie na vlhkých a výživných lúkach a pasienkoch.
Sušené semená rasce lúčnej sa využívajú ako korenie. Ide o jednu z najstarších korenín používaných v Európe. Jej použitie je doložené už v staroveku (viď. Apicius). Používa sa na korenenie chleba, zemiakov, mäsa, omáčok, šalátov a veľa ďalších jedál. Pre vtáky je jedovatá.
Semená obsahujú olej zložený z karvónu a limonénu. Používa sa ako spazmolytikum (uvoľnenie kŕčov) a karminatívum (proti nadúvaniu).
Beroun

Beroun je okresné mesto v Stredočeskom kraji. Leží na sútoku riek Berounky a Litavky juhozápadne od Prahy.
Hríb satanský

Hríb satanský (iné názvy: staršie hríb satan, ľudovo satan; zastarano: "hríb krvavý", "kolodej", "čertoplach", "červená noha", "jedovatý kozák", "zbojnícka noha", "sinál"; lat. "Rubroboletus satanas" alebo "Suillellus satanas", do roku 2014 "Boletus satanas") je jedovatá huba z čeľade hríbovité ("Boletaceae").
Dužina má nenápadnú chuť i vôňu, len v starobe páchne. Surový hríb satanský pri nedostačujúcej tepelnej úprave spôsobuje zvracanie. Je červeno sfarbený, červenejší ako hríb dubový alebo iné huby. Je podobný s hríbom úhľadným, ten má ale pokožku klobúka s hnedými odtieňmi, zatiaľ čo hríb satanský má klobúk sivý, striebristý, prípadne špinavoolivový. Rastie zriedkavo pod listnatými stromami.
Hríb smrekový

Hríb smrekový (staršie: hríb podborovník, ľudovo: smrekáč; lat. "Boletus edulis" v užšom zmysle, staršie: "Boletus bulbosus") je jedlá huba z rodu hríb ("Boletus") z čeľade hríbovité. Staršie sa niekedy zaraďoval ako súčasť druhu hríb obyčajný ("Boletus edulis" v širšom zmysle), a to niekedy pod slovenským názvom hríb obyčajný smrekový.
Rozsah druhu.
Do druhu hríb smrekový ("Boletus edulis" v užšom zmysle) sa dnes zaraďujú aj nasledujúce taxóny, ktoré sa do začiatku 21. storočia niekedy uvádzali ako samostatné druhy:
a u niektorých súčasných autorov aj nasledujúce taxóny alternatívne zaraďované ako samostatné druhy: 
Výskyt.
Rastie od polovice júna do konca októrba až do polovice novembra, najmä však na jeseň. Keď je teplé počasie, môže dokonca vyrásť aj koncom novembra alebo v decembri. Rastie v lesoch, najmä ihličnatých a najmä pod smrekmi alebo borovicami, ale aj v listnatých (napr. pod bukmi). Vyskytuje sa od nížin po vysokohorské oblasti, najčastejšie vo výške 300 - 900 m n. m., na neutrálnych a kyslých pôdach.
Opis.
Klobúk je široký 50-200 mm, spočiatku je belavý, neskôr hnedastý (prípadne červenkastohnedý), občas sivohnedý, často s úzkym belavým lemom; z iného hľadiska je najprv plstnatý, neskôr úplne lysý. Rúrky sú spočiatku belavé, neskôr zelenkasté alebo zelenkastožlté. Hlúbik má veľkosť 60 - 200 x 20 - 60 mm, spočiatku je bruškatý, neskôr kyjovitý či valcovitý, belavý až hnedastý. Sieťka (útvar v hornej tretine hlúbika) pokrýva len hornú polovicu hlúbika a je spravidla menej výrazná než pri hríbe dubovom. 
Využitie.
Je to jedlá a vynikajúca huba, vhodná na sušenie i na mrazenie.
Je medzi hubármi veľmi obľúbená, pretože obyčajne rastie vo veľkých množstvách a neraz vytvára veľmi veľké plodnice. 
Zámena.
Zámena je možná s ostatnými hubami z bývalého druhu hríb obyčajný, najviac azda s hríbom dubovým. 
Okrem toho je možná zámena s nejedlým a odporne horkým podhríbom žlčovým ("Tylopilus felleus"), s ktorým často rastie na spoločných lokalitách.
Huba

Huba môže byť:
HUBA je maďarský vojenský plán z roku 1938, pozri HUBA (vojenský plán)
Boletus edulis

Boletus edulis môže byť:
Viazaná rotácia

Viazaná rotácia alebo synchronizovaná rotácia je taká rotácia kozmického telesa, kedy sa dĺžka trvania jedného obehu rovná dĺžke jednej rotácie okolo osi. Teleso je preto otočené stále tou istou pologuľou k centrálnemu telesu, okolo ktorého obieha. Najznámejšie teleso s viazanou rotáciou je Mesiac. 
Vznik viazanej rotácie spôsobujú slapové sily centrálneho telesa. Tie neustále spôsobujú spomaľovanie rotácie obiehajúceho telesa, až napokon po veľmi dlhom čase ostane teleso otočené k materskému telesu stále tou istou stranou. V slnečnej sústave má viazanú rotáciu väčšina mesiacov planét. Planéty ju zatiaľ voči Slnku nemajú (aj keď vedci dlho predpokladali viazanú rotáciu u Merkúra). Viazanú rotáciu možno pozorovať aj mimo slnečnej sústavy, napríklad u zložiek dvojhviezdy Sheliak.
Strana, ktorá je stále otočená k centrálnemu telesu, sa nazýva privrátená strana. Jej opakom je odvrátená strana. Pri pohľade na Mesiac preto môžeme vidieť stále iba tú istú polovicu. Vďaka tomu, že Mesiac obieha po elipse a nie po kružnici, je možné niekedy vidieť aj nepatrnú časť z odvrátenej strany. Tento jav sa nazýva librácia. Až do preletu sondy Luna 3, ktorá ako prvá odfotografovala odvrátenú stranu, sme však o jej vzhľade nemali jasné predstavy.
Pokiaľ je obiehajúce teleso veľmi veľké v pomere k centrálnemu telesu, pôsobí na centrálne teleso tiež veľkou slapovou silou a postupne môže docieliť viazanú rotáciu aj u centrálneho telesa. Takáto vzájomná viazaná rotácia, kde každé z telies nehybne visí nad jedným druhého telesa, sa nazýva stacionárna rotácia. Má ju napríklad trpasličia planéta Pluto so svojím najväčším mesiacom Cháronom.
Vplyv na obývateľnosť.
Viazaná rotácia býva väčšinou v porovnaní s rotáciu Zeme veľmi pomalá. Na jednej strane viazane rotujúceho telesa bude horúco, na druhej mráz. Na rovnomerné rozvedenie tepla po viazane rotujúcej planéte by bola potrebná veľmi objemná atmosféra, ktorá by však zároveň znemožňovala dopadanie svetla na povrch a zabránila tak fotosyntéze. Fotosyntéza na odvrátenej strane by bola nemožná. Podobne na privrátenej strane, kvôli viazanej rotácii planéty k hviezde, by existovali oblasti stále na svetle a stále v tieni a neexistovala by noc. Tento stav by síce kompenzoval slabé žiarenie hviezdy (kvôli “večnému“ dňu), nie je však jasné, či by rastliny dokázali žiť na neustálom svetle.
Vzhľadom na extrémne pomalú rotáciu viazane rotujúce planéty nemôžu vytvoriť efekt geodynama a produkovať dostatočné magnetické pole, ktoré by ich chránilo pred ionizujúcim žiarením z vesmíru.
Blansko

Blansko je okresné mesto v Juhomoravskom kraji. Leží v údolí rieky Svitavy 20 km severne od Brna. Centrum má nadmorskú výšku 276 m, väčšia časť mesta sa rozkladá na svahu nad ľavým brehom Svitavy. Blansko má rozlohu 18,29 km² a má 21 057 obyvateľov (k 31. decembru 2009).
Bruntál

Bruntál (nem. "Freudenthal", poľ. "Bruntal") je okresné mesto v Moravskosliezskom kraji v okrese Bruntál, v Nízkom Jeseníku. Má 16 913 obyvateľov a rozlohu .
Dejiny.
Bruntál založil moravský markgróf Vladislav Jindřich okolo roku 1210.
Z tzv. Uničovskej listiny českého kráľa Přemysla Otakara I. z roku 1223 vyplýva, že Uničov bol založený už 10 rokov pred jej vydaním. Vzorom mestských práv pre Uničov bol Bruntál (ako je v listine uvedené), je tu nepriamy doklad o tom, že Bruntál musel byť založený ešte o niečo skôr. Ako vôbec prvá obec v českých zemiach teda získal magdeburgské mestské právo a je teda najstarším mestom na území Česka z inštitucionálneho hľadiska.
Domažlice

Domažlice (nem. "Taus") sú okresné mesto v Plzenskom kraji a tradičné centrum regiónu Chodsko. Rozkladá sa na potoku Zubřina. Zástavba mesta má pretiahnutý tvar, vo východo-západnom smere meria , od severu na juh . Nachádza sa juhozápadne od Plzne a severovýchodne odh raničného prechodu Folmava/Furth im Wald.
Havlíčkův Brod

Havlíčkův Brod (pred rokom 1945 "Německý Brod") je okresné mesto v kraji Vysočina. Žije tu 23 345 obyvateľov (k 1. januáru 2014).
Vysočina

Vysočina môže byť:
Hodonín

Hodonín () je okresné mesto v Juhomoravskom kraji, sídlo okresu Hodonín. Hodonín leží 50 km juhovýchodne od Brna. Má rozlohu 63,05 km² a 25 094 obyvateľov. Leží na hraniciach so Slovenskom, neďaleko slovenského mesta Holíč.
Cheb

Cheb () je okresné mesto na západe Česko v Karlovarskom kraji a centrum niekdajšieho Chebska. Prvá historicky zachovaná zmienka o Chebe pochádza z roku 1061. Mesto leží na rieke Ohři (). Hlavný priemysel je strojársky, textilný, kovárenský, stavebný, drevospracujúci a potravinársky. 
V roku 2008 tu žilo 35 022 obyvateľov.
Poloha.
Cheb leží na západe Čiech, v blízkosti hraníc s Nemeckom. Susedné mestá sú; na severozápade Aš, na severovýchode Sokolov a Karlove Vary a na juhovýchode Tachov. Mestom prechádza poludník s hodnotou 12° 22´ v. d. a rovnobežka 50° 04´ s. š. Priemerná nadmorská výška sa pohybuje okolo 472 metrov. V okolí Chebu sa nachádzajú priehradné nádrže Skalka a Jesenice.
História.
Chebské hradisko bolo osídlené už v 9. storočí Slovanmi. Prvá dochovaná písomná zmienka o Chebe pochádza z roku 1061. Roku 1146 pripadlo Chebsko cisárovi Fridrichovi I. Barbarossovi ktorý tu okolo roku 1180 dal postaviť z časti zachovaný stredoveký hrad (falc) a mesto bolo založené v roku 1204. Cheb patril striedavo k Čechám a Nemecku, od roku 1322 je súčasťou českého štátu. 25. februára 1634 bol v Chebe, v dome na námestí (za Špalíčkom, dnes Mestské múzeum) zavraždený Albrecht z Valdštejna a na hrade jeho dôstojníci.
Hoci bolo Chebsko od roku 1322 súčasťou Čiech, neuspokojila sa väčšina miestneho obyvateľstva po skončení prvej svetovej vojny s novo vzniknutým Česko-Slovenskom a žiadala odtrhnutie. Príchod talianskych legionárov v roku 1919 však ich plány zhatil. V období 1. republiky sa v Chebe značne zvýšil počet českého obyvateľstva príchodom do pohraničia za prácou. Protičeskoslovenské nálady nemeckého obyvateľstva sa však od roku 1933 neustále zvyšovali a vyvrcholili v roku 1938. Triumfálny príjazd Adolfa Hitlera 3. októbra 1938 na zaplnené chebské námestie korunoval podpísanie Mníchovskej dohody, odchod tisícov Čechoslovákov, ale i nemeckých antifašistov z mesta a pripojenie Sudet k Tretej ríši.
Po roku 1945 bola väčšina obyvateľstva nemeckej národnosti vysídlená do Nemecka, čo spôsobilo značný pokles počtu obyvateľov (predvojnový stav bol dosiahnutý až v 90. rokoch 20. storočia).
Chrudim

Chrudim je okresné mesto v Pardubickom kraji. Nachádza sa vo východných Čechách v ich centrálnej polohe, východne od Prahy, južne od Pardubíc a severozápadne od Brna. Má obyvateľov ("").
Jeseník

Jeseník, do roku 1947 "Frývaldov" (nem. "Freiwaldau"), je sliezske kúpeľné mesto na severe Olomouckého kraja, stredisko rovnomenného okresu. Má 1 393 domov, 11 192 obyvateľov a jeho katastrálne územie zaberá . Je to najväčšie mesto v českej časti historického územia Niska.
Dejiny.
Prvá zmienka o Jeseníku pochádza z roku 1267, kedy sa v latinskom prameni cituje ako "Vriwald" (neskôr "Vrowald", "Vrienwalde", "Freynwalde"), teda miesto zbavené lesa. Medzi rokmi 1284 a 1295 sa stal mestom. Jedným z dôvodov bola strategická poloha na sútoku riečok Staříče a Bělé, kde sa cesta vedúca zo Sliezska vetvila k Ramzovskému a Červenohorskému sedlu.
Jičín

Jičín je okresné mesto v Královéhradeckom kraji v severovýchodných Čechách. Mesto leží v Jičínskej pahorkatine na rieke Cidline. Mesto má 16 426 obyvateľov a rozlohu .
Členenie mesta.
Mesto je v súčasnosti tvorené 12 miestnymi časťami na piatich katastrálnych územiach:
V rokoch 19801990 bola súčasťou mesta aj dnes samostatná obec Úlibice.
Skalnatý potok

Skalnatý potok môže byť:
Jindřichův Hradec

Jindřichův Hradec () je okresné mesto okresu Jindřichův Hradec vo východnej časti Juhočeského kraja, na brehoch rieky Nežárka.
Historie.
Prvá písomná zmienka o meste je z roku 1220. Ešte predtým bolo na tomto mieste asi slovanské hradisko a rozsiahle neobývané oblasti. Až s príchodom Vítkovcov na konci 12. storočia prišlo do týchto končín viac ľudí. Rovnako ako ostatní Vítkovci i páni z Hradce používali vo svojom erbe päťlistú ružu (dodnes je táto zlatá ruža nesená dvomi levmi znakom mesta). Na začiatku 13. storočia bol na základoch starého slovanského hradiska postavený gotický hrad. Najväčší rozvoj dosiahlo mesto v 16. storočí. Ku gotickým stavbám pribudli stavby renesančné a pri sčítaní ľudu po tridsaťročnej vojne bol Jindřichův Hradec dokonca druhým najväčším mestom celého Kráľovstva Českého. Gotický hrad bol v 16. storočí prestavaný na renesančný zámok.
Mesto je pravdepodobným rodiskom Adama Michnu z Otradovic (1600). V rokoch 1831 – 1835 býval v miestnom pivovare Bedřich Smetana. Jindřichův Hradec bol medzi prvými mestami s elektrickým osvetlením. V roku 1888 bol bývalý vodný mlyn prestavaný na Křižíkovu elektráreň.
Klatovy

Klatovy sú české okresné mesto ležiace južne od Plzne. Preteká ním len malý Drnový potok, ktorý sa vlievá za mestom do Úhlavy. Mesto má rozlohu a 23 tisíc obyvateľov.
Kutná Hora

Kutná Hora je okresné mesto v Stredočeskom kraji. Má zhruba 21 000 obyvateľov a rozlohu .
V minulosti sa v okolí ťažilo striebro. V 13. storočí produkovalo mesto približne jednu tretinu európskej produkcie striebra.
Litoměřice

Litoměřice (nem. "Leitmeritz") sú okresné mesto na sútoku Labe a Ohře v severných Čechách v Ústeckom kraji.
História.
Prvé písomné zmienky o Litoměřicích sa objavujú v prvej polovici 13. storočia. Ľudia sa však na brehu Labe usadzovali už dávno predtým - najstaršie stopy osídlenia pochádzajú z mladšej doby kamennej (asi 4500 - 3600 pr. n. l.). Približne v rokoch 1219 - 1228 sa z rastúcej dediny stáva mesto. Za opevnenými hradbami tu obyvatelia žijú v drevených domoch a na námestí sa konajú trhy. V roku 1298 sa tu stavia prvá škola. Obchod prekvitá a mesto dokonca získava tzv. právo skladu. Každý obchodník, ktorý sa plaví po Labe, tu pre túto výsadu musí zakotviť a svoj tovar ponúknuť najskôr miestnym. Na cestu sa môže znova vydať až po troch dňoch, ale to sa už väčšinou obracia smerom späť a plaví sa domov, pretože mu ľudia všetko vykúpili.
Rastúca prosperita Litoměřic je však tŕňom v oku neďalekého Ústí nad Labem.
Historické jadro mesta je od roku 1950 mestskou pamiatkovou rezerváciou, v ktorej je zahrnutých 44 ulíc a 9 námestí. V meste sídli biskup litoměřickej diecézy.
Louny

Louny sú okresné mesto v severozápadnom Česku v Úsťanskom kraji. Majú rozlohu a 19 tisíc obyvateľov.
Mělník

Mělník je okresné mesto v Stredočeskom kraji severne od Prahy. Leží na pravom brehu rieky Labe oproti ústiu Vltavy, historické centrum sa rozkladá na vyvýšenine obtekanej potokom Pšovkou.
Územie dnešného mesta Mělník je osídlené už od neolitu. V oblasti Mělnicka sa tiež odohrávajú niektoré historické romány Eduarda Štorcha. Podľa starších historiografických názorov bol Mělník v 9. a 10. storočí centrom slovanského kmeňa Pšovanov – približne v mieste dnešného zámku sa nachádzalo hradisko Pšov.
Náchod

Náchod je okresné mesto v Královéhradeckom kraji na východe Čiech. Bolo založené v polovici 13. storočia rytierom Hronom z rodu Načeradicov. Ten založil hrad na strategickom mieste, kde sa cesta zužuje do priesmyku Branka. Prvá písomná zmienka pochádza z roku 1254.
Nový Jičín

Nový Jičín (nem. "Neutitschein") je okresné mesto na Morave v dvoch tretinách cesty medzi Olomoucom a Ostravou. 
Je známe predovšetkým pravidelným štvorcovým námestím a historickým renesančným domom Stará pošta, Žerotínskym zámkom a bohatou česko-nemeckou históriou. Sídlu tu Múzeum Novojičínska.
Nymburk

Nymburk je okresné mesto v Stredočeskom kraji na rieke Labe, východne od Prahy. Má vyše 14 000 obyvateľov a rozlohu .
Pelhřimov

Pelhřimov je okresné mesto na juhovýchode Čiech v kraji Vysočina, dopravná križovatka, turistické východisko na Českomoravskú vrchovinu. 
Dejiny.
Prvá zmienka o meste pochádza zo začiatku 13. storočia. Do roku 1416 bol Pelhřimov v moci pražských arcibiskupov, od roku 1596 bol kráľovským mestom. Hospodársky rozvoj prebiehal hlavne v 17. až 18. storočí, kedy tu fungovalo mnoho súkenníckych manufaktúr. 
Centru mesta je od roku 1969 mestskou pamiatkovou zónou - zvyšky hradieb, dve mestské brány, gotický kostol Sv. Víta zo začiatku 14. storočia, zbarokizovaný v 18. storočí, zámok zo 16. storočia, neskôr prestavaný na radnicu.
Písek

Písek je historické okresné mesto na rieke Otava v Česku, skôr aj krajské a sídelné mesto Prácheňského kraja. Jeho meno je odvodené od zlatonosného piesku, z ktorého sa tu ryžovalo zlato.
Poloha.
Písek sa nachádza na dopravnom ťahu z Plzne do Českých Budějovíc. 
Dejiny.
Prvá zmienka o meste pochádza z listiny kráľa Václava I. vydanej roku 1243. Václav I. začal neďaleko osady na skalnatom brehu stavať hrad.
V meste je najstarší dochovaný český kamenný most z 13. storočia, hrad a kostol Narodenia Panny Márie, ktorého hodinová veža je dominantou mesta. Sú tu aj zvyšky hradieb zbúraných v čase priemyselnej revolúcie (v súčasnej dobe sú na mieste týchto hradieb mestské sady), na hlavnom námestí sa dochovali aj domy z 17. storočia.
Historicky cenná je aj Putimská brána brána známa najmä z juhočeskej ľudovej piesne „Když jsem já šel tou putimskou branou“.
V Písku bola vyhlásená Československá republika už v 14. októbra 1918, no neskôr prišli správy z Prahy, že republika ešte vyhlásená nebola a do mesta prišla maďarská vojenská posádka, ktorá začala vyšetrovať okolnosti prevratu.
V Písku je viacej stredných škôl, než býva v meste takejto veľkosti zvykom; mesto má necelých 30 000 obyvateľov. Od roku 2003 tu pôsobí aj súkromná vysoká škola, Filmová akadémia, vzniknutá z VOŠ.
Písek má 2 divadlá, kultúrny dom, nemocnicu, futbalové ihrisko, zimný štadión a štátny žrebčín. Ako jedno z mála juhočeských miest sa tu nevarí pivo, no v meste sa nachádza budova starého pivovaru.
Centrum mesta je kompletne zrekonštruované; v 90. rokoch 20. storočia boli hlavné ulice v historickej časti mesta prestavané na pešie zóny a aj fasády domov ožili novými farbami. Historické jadro mesta tvorí mestskú pamiatkovú zónu. V roku 2002 Písek, najmä jeho časti nachádzajúce sa v blízkosti rieky, poškodila 500ročná povodeň, vďaka ktorej boli uzavreté aj všetky mosty, vrátane historického kamenného. Počas povodne po moste prvýkrát za päťsto rokov jeho existencie prešla voda.
Prachatice

Prachatice () sú okresné mesto v južných Čechách, majú 11 789 obyvateľov a ležia asi západne od Českých Budějovíc.
V rokoch 1938 - 1945 bola obec súčasťou Nemeckej ríše.
Příbram

Příbram () je okresné mesto v Stredočeskom kraji, 60 kilometrov juhozápadne od Prahy v oblasti pod Brdmi na riečke Litavke. Má 35 tisíc obyvateľov.
Příbram bol známy ako historické banské mesto, čo dnes pripomína "Hornické muzeum Příbram", jedno z najväčších banských múzeí v Česku spravujúce rozsiahly skanzen. Dnes, po útlme ťažby, je Příbram známy hlavne vďaka pútnickému miestu Svätá Hora, kde je barokový kláštorný komplex. Ten sa nachádza na kopci priamo nad centrom mesta, s ktorým je spojený krytým schodiskom.
Historické jadro mesta bolo pomerne ťažko poškodené demoláciami a novou výstavbou, najmä počas totalitného režimu.
Podľa pravidiel slovenského pravopisu je Příbram mužského rodu (Příbram ‑u L ‑e m.; Příbramčan ‑a mn. ‑ia m.; Příbramčanka ‑y ‑niek ž.; příbramský).
Rakovník

Rakovník je okresné mesto v stredných Čechách ležiace asi západne od Prahy. Nachádza sa v členitej krajine na dne kedysi mokraďového údolia, ktorým preteká Rakovnický potok. Je správnym, priemyselným a kultúrnym centrom.
Rokycany (Česko)

Rokycany () sú okresné mesto v západných Čechách.
Ležia na sútoku riečky Klabavy a Holoubkovského potoka, východne od Plzne a západne od Berouna. Mesto je malebne uložené v kotline jedného z výbežkov hôr s vrchmi Žďár, Čilina a Kotel. Mestom prechádza hlavná železničná trať Cheb-Plzeň-Praha a severne od mesta diaľnica D5 Praha-Plzeň-Rozvadov.
História.
Prvá zmienka o Rokycanoch pochádza z roku 1110, v 14. storočí boli povýšené na mesto. Roku 1397 sa v Rokycanoch narodil husitský biskup Jan z Rokycan.
14. júla 1862 bola otvorená železničná trať Praha-Plzeň, čo bolo impulzom pre rozvoj priemyslu v meste a okolí. Bol vybudovaný cukrovar, hutné závody a píla, nové školy a počet obyvateľov sa v krátkej dobe zdvojnásobil.
Rychnov nad Kněžnou

Rychnov nad Kněžnou () je okresné mesto v Královohradeckom kraji v severovýchodných Čechách. Mesto leží v Orlickej tabuli na rieke Kněžnej. Mesto má 11 823 obyvateľov a rozlohu . V meste sa nachádza zámok Rychnov nad Kněžnou.
Skalnatý potok (prítok Hruštínky)

Skalnatý potok je potok na hornej Orave, na území okresu Námestovo. Je to pravostranný prítok Hruštínky, meria 2,9 km a je tokom V. rádu.
Pramení v Oravskej Magure, v podcelku Budín, pod Babínskou hoľou v nadmorskej výške približne 860 m n. m. Tečie výhradne severozápadným smerom, vstupuje do Oravskej kotliny, do podcelku Hruštínske podolie, kde preteká obcou Babín. V obci priberá pravostranný prítok zo severozápadného svahu Prípora (1 105,8 m n. m.) a ľavostranný prítok z oblasti Pod Magurou. Za obcou ešte zľava priberá prítok z oblasti Bučiny, stáča sa na sever a v blízkosti obce ústi v nadmorskej výške cca 656 m n. m. do Hruštínky.
Semily

Semily sú okresné mesto v Libereckom kraji. Žije tu asi 9 000 obyvateľov.
Sokolov

Sokolov (do roku 1948 "Falknov nad Ohří", ) je okresné mesto v západných Čechách, v Karlovarskom kraji. Leží pri sútoku riek Ohře a Svatavy uprostred sokolovskej panvy, v nadmorskej výške 401 metrov. Mesto má zhruba 26 500 obyvateľov. Jeho ráz je ovplyvnený ťažbou hnedého uhlia a s tým súvisiacim priemyslom.
Strakonice

Strakonice (nem. "Strakonitz") sú české okresné mesto ležiace v severozápadnej časti Juhočeského kraja v okrese Strakonice, na sútoku riek Otavy a Volyňky v nadmorskej výške medzi 390 až nad morom. Ich rozloha je a žije tu 23 923 obyvateľov (k 31. 12. 2006). Sú vzdialené od Českých Budějovic, od Plzne a od Prahy.
Osobnosti.
Prehľad rodákov a významných osobností Strakonic:
Trutnov

Trutnov (nem. "Trautenau") je okresné mesto v Královéhradeckom kraji v severovýchodných Čechách. Leží v Krkonošskom podhorí na rieke Úpe. Má približne 31 239 obyvateľov a rozlohu .
Medzi najznámejšie kultúrne podujatia organizované v meste patri od 90. rokov 20. storočia medzinárodný hudobný festival TrutnOFF Open Air Festival, známy aj ako „Východočeský Woodstock“. Z priemyselného odvetvia mesto preslávila kožušnícka výroba KARA Trutnov.
Dejiny.
Prvá písomná zmienka o Trutnove je z roku 1260. Názov mesta pochádza z nemeckého "" – utešená niva, podľa povesti bolo pomenovné po rytierovi Trutovi.
V roku 1421 Trutnov dobylo husitské vojsko. V roku 1582 vznikol meštiansky pivovar, ktorý bol majetkom 149 právovárečných domov.
V 16. storočí boli vybudované kamenné hradby. V roku 1642 Trutnov dobylo švédske vojsko.
V rokoch 1745 a 1861 mesto zasiahol požiar. V roku 1866 sa tu odohrala bitka medzi rakúskou a pruskou armádou.
V noci z 29. júla na 30. júla 1897 Trutnov silno zasiahla povodeň.
Saar

Saar môže byť:
Dolchamar

Dolchamar [dolčamár] je hudobná skupina hrajúca elektronický rock a hip-hop v esperante. Starší zápis názvu skupiny je "Dolcxamar".
Skupina Dolchamar vznikla v roku 1999 v Londýne. Počas Internacia Junulara Kongreso 2003 v meste Lesjöfors vo Švédsku zmenila názov z pôvodného Dolcxamar na Dolchamar. Od festivalu KEF 2005 je jediným oficiálnym členom skupiny Patrik Austin, ale na koncertoch s ním zvyčajne hrávajú aj ďalší.
Názov "Dolchamar" znamená v esperante "sladkohorkosť", a správne by sa písal "Dolĉamar"'. Forma použitá v názve skupiny odráža dve rôzne konvencie pri zápise esperantských slov v prostredí nepodporujúcom esperantskú diakritiku. Patrik Austin v rozhovore pre Libera Folio uvádza vysvetlenie:
"Ni rimarkis, ke en la amaskomunikiloj ne eblas uzi ĉapelojn, kaj pro la x-sistemo ĵurnalistoj tutidiote prononcis niajn nomojn. La h-sistemo estas almenaŭ duonbona, kompare kun la du tute fuŝaj."
"Všimli sme si, že v masovokomunikačných prostriedkoch nemožno používať vokáne, a kvôli x-systému novinári celkom idiotsky vyslovovali náš názov. H-systém je aspoň napoly dobrý, v porovnaní s dvoma celkom mizernými."
Skladba "Ĉu vi pretas?!" je prvá oficiálne vydaná hip-hopová pieseň v esperante.
České kraje

České kraje môžu byť:
Čierny potok (prítok Drienického potoka)

Čierny potok je potok v dolnom Šariši, na území okresu Sabinov. Je to pravostranný prítok Drienického potoka, meria 6 km a je tokom VII. rádu.
Prameň.
Pramení v Čergove na východnom svahu Trepeša (911,6 m n. m.) v nadmorskej výške cca 760 m n. m. 
Opis toku.
Na hornom toku tečie juhojuhozápadným smerom, zľava priberá prítok prameniaci južne od kóty 882 m a preteká chatovou oblasťou severovýchodne od obce Červená Voda. Následne vstupuje do geomorfologického celku Spišsko-šarišské medzihorie, stáča sa severojužným smerom a preteká podcelkom Ľubotínska pahorkatina, v blízkosti obcí Červená Voda na pravom a Drienica na ľavom brehu. Západne od Drienice, na severozápadnom úpätí Hájnej hôrky (513,3 m n. m.), priberá ľavostranný prítok prameniaci južne od kóty 649,2 m. Napokon vteká do podcelku Šarišské podolie a na severnom okraji mesta Sabinov ústi v nadmorskej výške približne 352 m n. m. do Drienického potoka.
Čierny potok (prítok Hruštínky)

Čierny potok je potok na Orave, na rozhraní okresov Dolný Kubín a Námestovo. Je to pravostranný prítok Hruštínky, meria 2,6 km a je tokom V. rádu.
Potok tečie v Oravskej Magure, pramení v podcelku Kubínska hoľa na severnom svahu Čierneho vrchu (1 319,0 m n. m.) v nadmorskej výške približne 1 220 m n. m. Tečie viac-menej smerom na sever, z pravej strany priberá prítok (910,6 m n. m.) z oblasti Dvoch pňov a vytvára výrazný oblúk prehnutý na západ. Sprava potom ešte priberá prítok z oblasti Nad Zábavou a západne od osady Zábava, juhozápadne od obce Hruštín, ústi v nadmorskej výške cca 790 m n. m. do Hruštínky.